**Farské oznamy**

**Tridsiata štvrtá nedeľa C – Nášho Pána Ježiša Krista, Kráľa neba i zeme (20. 11. 2022)**

|  |  |  |
| --- | --- | --- |
| Pondelok | Obetovanie Preblahoslavenej Panny Márie | 7.00 |
| Utorok | Sv. Cecílie, panny a mučenice | 7.00 |
| Streda |  | 17.30 |
| Štvrtok | Sv. Ondreja Dung-Laka, a spol. mučeníkov | 7.00 |
| Piatok | Sv. Kataríny Alexandrijskej, panny a mučenice | **17.00** |
| Sobota |  | 17.00 Oblazov |
| Nedeľa | Prvá adventná nedeľa | 8.00 a 10.30 |

Dnes po sv. omšiach by sme si obnovili zasvätenie sa Najsvätejšiemu Srdcu Ježišovmu a môžeme získať plnomocné odpustky. Dnes je zároveň 37. svetový deň mládeže.

Na budúcu nedeľu k nám príde P. Jozef Noga CM, vincentín a pri sv. omši o 10,30 hod. požehná kaplnky Panny Márie Zázračnej pre farnosť, na sv. omšu sú pozvaní všetci, ktorí sa prihlásili. Týmto požehnaním sa zakladá Združenie Zázračnej medaily vo farnosti. Zároveň pri tejto sv. omši privítame členov nášho obecného zastupiteľstva a budeme im vyprosovať Božie požehnanie. Počas sv. omší požehnám adventné vence, ktoré si môžete doniesť pred oltár.

Na budúcu nedeľu bude zbierka na charitu.

V piatok o 18.30 hod. pozývam stredoškolskú mládež na stretnutie do pastoračného centra.

Farskú adoráciu by sme mali v piatok po sv. omši.

Diecézna charita v Žiline organizuje Tesco zbierku v dňoch 24.11. – 27.11. do ktorej by sme sa mohli zapojiť aj my. Ide o odber zakúpených potravín v predajniach Tesco. Záujemcovia sa viac informácií môžu dozvedieť u p. kostolníčky Janky Blaškovej.

Srdečne vás pozývam na prijatie kaplnky Panny Márie do vašej rodiny ako nám s. Gemma hovorila minulú nedeľu. Kto by mal záujem, môže sa zapísať vzadu na zoznam. Rodina sa spolu pri nej stretne a spolu sa modlí za to čo potrebuje.

Ďakujem za vaše modlitby, finančnú podporu, za upratovanie, za výzdobu nášho chrámu i za každý druh pomoci. O upratovanie kostola prosím skupinku č.16.

Vyhlasujem nový kurz prípravy na sviatosť birmovania pre stredoškolskú mládež. Prihlášky si môžete vyzdvihnúť v sakristii kostola. Prihláste sa na stretnutie s kňazom na stránke farnosti [www.kotesova.fara.sk](http://www.kotesova.fara.sk) v oddiely farnosť – birmovanci. Prihlásiť sa treba do 15.12. 2022.